SAWAD บวกต่อ! จ่อประกาศกำไรไตรมาส 3 โตเกิน 20% หลังสินเชื่อขยายตัวแกร่ง
SAWAD บวกต่อ! จ่อประกาศกำไรไตรมาส 3 โตเกิน 20% หลังสินเชื่อขยายตัวแกร่ง
SAWAD บวกต่อ! จ่อประกาศกำไรไตรมาส 3 โตเกิน 20% หลังสินเชื่อขยายตัวแกร่ง
1 พ.ย. 2562

ผู้สื่อข่าวรายงานว่า ราคาหุ้นบริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ล่าสุด ณ เวลา 11.50 น. อยู่ที่ระดับ 65.25 บาท  ปรับตัวขึ้น 0.75 บาท หรือ 1.16% ด้วยมูลค่าการซื้อขาย 122.67 ล้านบาท

บล.เคทีบี (ประเทศไทย) แนะนำ “BUY” SAWAD ราคาเป้าหมาย 72 บาท/หุ้น โดยยังคงคำแนะนำ “ซื้อ” และปรับราคาเป้าหมายขึ้นเป็น 72.00 บาท (อิงปี 63 PBV = 4.2 เท่า เทียบเท่า -0.5 SD below 5-yr average PBV) จากเดิม 60.00 บาท
โดยประเมินกำไรสุทธิไตรมาส 3/62 ที่ 930 ล้านบาท (+21% จากช่วงเดียวกันเมื่อปีก่อน, +6% จากไตรมาสก่อน) จากสินเชื่อที่ขยายตัวมากกว่า 24% จากช่วงเดียวกันเมื่อปีก่อน หนุนโดยสาขาที่เพิ่มขึ้นอยู่ที่ 3,315 แห่ง, Loan yield ที่ปรับตัวดีขึ้น และรายได้อื่นที่สูงขึ้นจากการปล่อยสินเชื่อที่เพิ่มขึ้น และรายได้การติดตามหนี้ของลูกหนี้ SML ที่สูงในงวด ไตรมาส 2/62
ทั้งนี้ยังคงประมาณการกำไรสุทธิปี 62 ที่ 3.8 พันล้านบาท (+39% จากช่วงเดียวกันเมื่อปีก่อน) จากจำนวนสาขาที่กลับมาเร่งขยายตัวภายหลังการควบรวม BFIT แล้วเสร็จ
ขณะที่ราคาหุ้นปรับตัวมากกว่า SET ที่ 15% ในรอบ 1 เดือนที่ผ่านมาจากโอกาสในการเข้าคำนวณ MSCI เป็นหลัก ในขณะที่ผลการดำเนินงานของบริษัทจะยังดีต่อเนื่อง และ Loan yield มีโอกาสปรับตัวเพิ่มขึ้นจากการปล่อยสินเชื่อ Land for cash ผ่าน BFIT ที่สามารถคิด Yield ได้สูงถึง 36% เพิ่มขึ้น รวมทั้งราคาหุ้นปัจจุบันยังน่าสนใจเพราะเทรดที่  PBV = 3.7 เท่า ต่ำกว่าค่าเฉลี่ยในอดีต เนื่องจาก 2563 กำไรต่อหุ้น (EPS) จะเติบโตขึ้นอีก 25% จึงเป็นจังหวะให้เข้าซื้อ